അരോകിയ രാജീവ്‌

ഇന്ത്യയിലെ ഒരു ട്രാക്ക് ആൻഡ് ഫീൽഡ് കായിക താരമാണ് അരോകിയ രാജീവ്. 400 മീറ്റർ ഓട്ടത്തിലാണ് ഇദ്ദേഹം മത്സരിക്കുന്നത്.

ജീവിത രേഖ

തമിഴ്‌നാട്ടിലെ തിരുച്ചിറപ്പള്ളിയിൽ ഒരു പാവപ്പെട്ട കുടുംബത്തിൽ 1991 മെയ് 22ന് ജനനം. സ്‌കൂൾ വാൻ ഡ്രൈവറായ വൈ സൗന്ദരരാജനാണ് പിതാവ്.  ലാൽഗുഡിയിലെ ഗവൺമെന്റ് ബോയ്‌സ് ഹൈസ്‌കൂളിലും തിരുച്ചിറപ്പള്ളിയിലെ സെന്റ് ജോസഫ് കോളേജിലുമായി പഠനം പൂർത്തിയാക്കി.

കായിക രംഗത്ത്
ലോംഗ് ജംപ് താരമായാണ് കായിക രംഗത്തെത്തിയത്. 2014ലെ ഏഷ്യൻ ഗെയിംസിൽ 400മീറ്റർ ഓട്ടത്തിൽ വെങ്കല മെഡൽ നേടി. 45.92 സെക്കന്റിൽ ലക്ഷ്യം നേടിയാണ് മൂന്നാം സ്ഥാനത്തെത്തിയത്.
പോളിഷ് നാഷനൽ അത് ലറ്റിക് ചാംമ്പ്യൻഷിപ്പിൽ പുരുഷന്മാരുടെ 400 മീറ്റർ ഓട്ടത്തിൽ 45.40 സെക്കൻഡ് എന്ന ഒളിമ്പിക്‌സ് യോഗ്യതാ മാർക് നേടാനാവത്തതിനെ തുടർന്ന് 2016ലെ റിയോ ഒളിമ്പിക്‌സിൽ പങ്കെടുക്കാനായില്ല.
400 മീറ്ററിലെ ഇന്ത്യൻ ദേശീയ താരമായ അരോകിയ രാജീവിന്റെ  45.47 സെക്കന്റ് എന്ന
ദേശീയ റെക്കോർഡ് മറികടന്ന് മലയാളിയായ മുഹമ്മദ് അനസ് 45.44 സെക്കൻഡിൽ 400 മീറ്റർ പൂർത്തിയാക്കി റിയോ ഒളിമ്പിക്‌സിന് യോഗ്യത നേടി.

അവലംബം

വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:1991-ൽ ജനിച്ചവർ